Zapadna Dwina

Zapadna Dwina ( Дзвіна/Dzwina,  Daugava,  Западная Двина/Zapadnaja Dwina,  Düna) je 1020 kilometrow dołha rěka w zapadnej Ruskej, sewjernej Běłoruskej a srjedźnym Baltikumje. W Letiskej płaći wona jako narodny symbol a pomjenuje so poetisce tež jako „Maćerka Dwina“ (Daugaviņa māmuliņa).

Rěka wužórli so na Waldajskej wysočinje w zapadoruskej Twerskej oblasći, njedaloko žórlišća Wolgi a běži najprjedy do juhozapadneho směra přez běłorusku hranicu. Tam běži podłu Běłoruskich wyšin do zapada, přez město Wicebsk a dale do juhowuchodneje Letiskeje. Za městom Daugavpils (Dünaburg) so do sewjerozapada wobroći. Po wjacorych wulkich rěčnych zawěrach docpěje rěka letisku stolicu Rigu. W měšćanskim dźělu Daugavgrīva so do Rigaskeho zaliwa Baltiskeho morja wuliwa.

Zapadna Dwina je zwjetša pławna a stwori tuž ze starodawna wažny wikowanski puć mjez Baltiskim morjom a wuchodnej Europu.

 Wotkaz 

Kategorija:Rěka w Europje
Kategorija:Rěka w Běłoruskej
Kategorija:Rěka w Letiskej
Kategorija:Rěka w Ruskej
Kategorija:Přitočnišćo Baltiskeho morja